**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ Ναύπλιο 02.02.2021**

**ΣΧΟΛΗ ΚΑΛΩΝ ΤΕΧΝΩΝ Αρ. πρωτ. 405**

**ΤΜΗΜΑ ΠΑΡΑΣΤΑΤΙΚΩΝ ΚΑΙ**

**ΨΗΦΙΑΚΩΝ ΤΕΧΝΩΝ**

### Βασιλέως Κωνσταντίνου 21 & Τερζάκη

Τ.Κ.21 100 Ναύπλιο

**Ψήφισμα**

του Τμήματος Παραστατικών και Ψηφιακών Τεχνών της Σχολής Καλών Τεχνών του Πανεπιστημίου Πελοποννήσου σχετικά με το νομοσχέδιο με τίτλο «Εισαγωγή στην Τριτοβάθμια Εκπαίδευση, Προστασία της Ακαδημαϊκής Ελευθερίας, Αναβάθμιση του Ακαδημαϊκού Περιβάλλοντος και άλλες Διατάξεις», το οποίο έχει κατατεθεί προς ψήφιση στη Βουλή

Τα μέλη της Προσωρινής Συνέλευσης του Τμήματος Παραστατικών και Ψηφιακών Τεχνών συμφωνούν και προσυπογράφουν το ψήφισμα που εξέδωσε η Συνέλευση του ομοταγούς Τμήματος Θεατρικών Σπουδών της Σχολής Καλών Τεχνών του Πανεπιστημίου στις 27/1/21, το οποίο έχει παραπεμφθεί στη Σύγκλητο. Το ψήφισμά αφορά στο Νομοσχέδιο με τίτλο «Εισαγωγή στην Τριτοβάθμια Εκπαίδευση, Προστασία της Ακαδημαϊκής Ελευθερίας, Αναβάθμιση του Ακαδημαϊκού Περιβάλλοντος και άλλες Διατάξεις», το οποίο έχει κατατεθεί προς ψήφιση στη Βουλή και επικεντρώνεται στα άρθρα που αφορούν σε ζητήματα προστασίας και πειθαρχίας. Ειδικότερα, εκφράζουμε την αντίθεσή μας στην δημιουργία αστυνομικού σώματος στα ΑΕΙ που θα ανήκει στο Υπουργείο Προστασίας του Πολίτη, καθώς κρίνουμε, από κοινού με τους συναδέλφους του Τμήματος Θεατρικών Σπουδών που υπογράφουν το ψήφισμα, ότι η πράξη αυτή αντιβαίνει στο συνταγματικά κατοχυρωμένο αυτοδιοίκητο του Πανεπιστημίου καθώς και στο πνεύμα ακαδημαϊκής ελευθερίας.

Το σύνολο του ψηφίσματος του ΤΘΣ έχει ως εξής:

**ΨΗΦΙΣΜΑ**

του Τμήματος Θεατρικών Σπουδών της Σχολής Καλών Τεχνών του Πανεπιστημίου Πελοποννήσου για το Νομοσχέδιο με τίτλο «Εισαγωγή στην Τριτοβάθμια Εκπαίδευση, Προστασία της Ακαδημαϊκής Ελευθερίας, Αναβάθμιση του Ακαδημαϊκού Περιβάλλοντος και άλλες Διατάξεις» (Υπ’ αριθμ. 26η/27-1-2021 συνεδρίασης της Συνέλευσης του Τμήματος).

Με αφορμή την κατάθεση προς ψήφιση στη Βουλή του νομοσχεδίου με τίτλο «Εισαγωγή στην Τριτοβάθμια Εκπαίδευση, Προστασία της Ακαδημαϊκής Ελευθερίας, Αναβάθμιση του Ακαδημαϊκού Περιβάλλοντος και άλλες Διατάξεις», η Συνέλευση του Τμήματος Θεατρικών Σπουδών, μετά από διεξοδική συζήτηση, η οποία επικεντρώθηκε στα άρθρα που αφορούν ζητήματα προστασίας και πειθαρχίας, αποφάσισε τα εξής:

1.    H δημιουργία αστυνομικού σώματος στα ΑΕΙ που ανήκει στο Υπουργείο Προστασίας του Πολίτη αντιβαίνει στο συνταγματικά κατοχυρωμένο αυτοδιοίκητο του Πανεπιστημίου καθώς και στο πνεύμα ακαδημαϊκής ελευθερίας. Επιπλέον η σύσταση του σώματος αυτού δεν κρίνεται απαραίτητη, καθώς το ισχύον νομικό πλαίσιο είναι επαρκές για την αντιμετώπιση φαινομένων ανομίας και παραβατικότητας στα ΑΕΙ.

2.    Το Πανεπιστήμιο χρειάζεται μέτρα προστασίας και φύλαξη από ειδικό προσωπικό του του Πανεπιστημίου που θα αναφέρεται στις Πρυτανικές Αρχές, σύμφωνα με το ισχύον νομικό πλαίσιο.

3.    Στο πλαίσιο του αυτοδιοίκητου των πανεπιστημίων, οι πειθαρχικές διατάξεις να καθοριστούν από τους εσωτερικούς κανονισμούς των πανεπιστημίων και να αναφέρονται όχι μόνο στους φοιτητές/φοιτήτριες αλλά σε όλα τα μέλη της πανεπιστημιακής κοινότητας.

Το ανωτέρω ψήφισμα υπογράφεται και από τα μέλη της Συνέλευσης του Τμήματος Παραστατικών και Ψηφιακών Τεχνών, ως κάτωθι:

**Μέλη ΤΠΨΤ**

1. Κοτζαμάνη Μαρίνα, Πρόεδρος
2. Τσελίκας Νικόλαος, Αντιπρόεδρος
3. Λέπουρας Γεώργιος, Μέλος
4. Σπυροπούλου Αγγελική, Μέλος
5. Τσιάρας Αστέριος, Μέλος